AC HaKi

Hakunilan Kisa (lyh. AC HaKi) oli vantaalainen salibandyseura. Seura oli perustettu vuonna 1989 ja sillä on ollut ennen toimintaa myös mm. pesäpallossa. Seuran toiminta lopetettiin keväällä 2020 kun seura yhdistyi Helsinkiläisen SC Hawks ry:n kanssa.

Historia 

Hakunilan Kisa ry liittyi Suomen Salibandyliiton jäseneksi vain kolme vuotta liiton perustamisen jälkeen, vuonna 1989. Seuran miesten edustusjoukkue nousi Salibandyliigaan ensimmäisen kerran vuonna 2000 ja jatkoi siellä kauden 2004–2005 loppuun. Kaudella 2005–2006 miehet pelasivat I-divisioonassa, jonka päätteeksi AC HaKi nousi takaisin Salibandyliigaan vuosille 2006-2011. Keväällä 2011 joukkue putosi Salibandyliigasta eikä tulevan kauden I-divisioonan joukkuetta saatu kasaan. AC HaKi luopui sarjapaikasta ja uudeksi edustusjoukkueeksi tuli IV-divisioonan joukkue, jonka pohjalta alkoi uusi nouseminen. Kaudella 2012-2013 AC HaKin miesten edustusjoukkue nousi III-divisioonaan ja kaudella 2013–2014 toteutui nousu II-divisioonaan.

AC HaKissa on pelaajauransa aloittanut ja pelannut moni Suomen salibandyn kirkkaimmista tähdistä kuten maalivahtilegenda Henri Toivoniemi , jonka saavutuksiin kuuluu mm. 3 MM-kultaa, 3 MM-hopea ja MM-pronssi.

AC HaKin joukkueet harjoittelivat Campo Centerissä.

AC HaKin toimintaa johti seuran hallitus sekä joukkueiden edustajista koostuva johtokunta.

Lähteet

Aiheesta muualla 
 Seuran kotisivu 

Entiset suomalaiset salibandyseurat
Entiset vantaalaiset urheiluseurat
Vuonna 1978 perustetut urheiluseurat